༄༅། །སྨོན་ཚིག་འགའ་ཞིག
ན་མོ་གུ་རུ། མི་མཇེད་ཞིང་གི་དབང་ཕྱུག་བཅོམ་ལྡན་འདས། །པད་དཀར་
ལྟར་བསྔགས་རྒྱལ་བ་ཉི་མའི་གཉེན། །རྒྱལ་ཀུན་ཡབ་གཅིག་འཇམ་མགོན་
བློ་བཟང་གྲགས། །རྒྱལ་བ་ཡབ་སྲས་རྣམས་ལ་ཕྱག་འཚལ་ལོ། །རིས་མེད་
བསྟན་འཛིན་དམ་པ་རིམ་བྱོན་དང༌། །བྱིན་རླབས་ཕུང་བོར་བཞུགས་པའི་རྟེན་
མང་བོ། །རིག་གྲོལ་དགེ་འདུན་འདུས་པའི་སྡེ་རྣམས་ལ། །སྒོ་གསུམ་མི་
<5 765

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཕྱེད་དད་པས་ཕྱག་འཚལ་ལོ། །མཐའ་དག་བསྟན་འགྲོའི་དཔལ་དུ་ལེགས་
བྱོན་པའི། །བགྲང་ཡས་ཆོས་རྒྱལ་མཁས་གྲུབ་རིམ་བྱོན་ཚོགས། །གང་གིས་
ཞབས་ཀྱིས་བཅགས་ཤིང་བྱིན་རླབས་པའི། །བོད་ཡུལ་གནས་ཆེན་རྣམས་ལ་
ཕྱག་འཚལ་ལོ། །གངས་རིའི་ར་བས་བསྐོར་བའི་ཞིང་ཁམས་འདིར། །ཕན་
བདེའི་འབྱུང་གནས་རྒྱལ་བསྟན་རིན་པོ་ཆེ། །རིང་དུ་སྤེལ་བའི་ཐུགས་བསྐྱེད་
སྨོན་པའི་འབྲས། །ད་ལྟ་མངོན་དུ་འགྱུར་བར་བྱིན་གྱིས་རློབ། །མཐའ་དག་
བསྟན་པའི་སྣང་བྱེད་རྒྱལ་པཎ་ཟུང༌། །གཙོ་བྱས་རིས་མེད་བསྟན་འཛིན་
སྐྱེས་བུ་རྣམས། །སྐུ་ཚེ་བརྟན་ཅིང་རྣམ་དཀར་མཛད་འཕྲིན་རྒྱས། །རྨད་བྱུང་
ཐུགས་ཀྱི་བཞེད་དགུ་ལྷུན་འགྲུབ་ཤོག །མཐའ་དབུས་ཀུན་གྱི་དགེ་འདུན་
སྡེ་རྣམས་ཀྱང་། །ཐུགས་མཐུན་བཤད་སྒྲུབ་བྱ་བ་གོང་འཕེལ་ཞིང༌། །ཡངས་
པའི་འཇིག་རྟེན་ཀུན་ཏུ་བཀྲ་ཤིས་པས། །ཀླ་ཀློའི་ཉེར་འཚེ་ནམ་ཡང་མི་འབྱུང་
ཤོག །བདག་དང་ལྟོས་བཅས་ཕ་མ་རིགས་དྲུག་ཀུན། །མི་ཁོམ་སྐྱོན་བྲལ་
དལ་བའི་རྟེན་བརྒྱུད་དེ། །མདོ་སྔགས་ལམ་བཟང་བགྲོད་པ་མཐར་ཕྱིན་
ནས། །བླ་མེད་ཞི་བ་མཆོག་ལ་རེག་གྱུར་ཅིག །མཆོག་གསུམ་ཐུགས་རྗེ་བསླུ་
བ་མེད་པ་དང་། །བདག་ཅག་དད་མོས་ཚོགས་པའི་རྟེན་འབྱུང་གིས། །ཇི་
ལྟར་སྨོན་པའི་དོན་རྣམས་མ་ལུས་པ། །མགོན་ཁྱོད་ཐུགས་བཞེད་སྨོན་པས་
འགྲུབ་པར་ཤོག ། ཅེས་པ་འདི་ནི་དགེ་སློང་འཇམ་དབྱངས་རྒྱ་མཚོས་བསྐུལ་ངོར། སྙོམ་ལས་
མཁན ༧ འཇིགས་མེད་འཕྲིན་ལས་རྒྱ་མཚོས་ནག་པའི་ཉ་ལ་བྲིས་པ་དགེའོ། ། དགེ་འདིས་རྒྱལ་
བསྟན་ཡུན་རིང་གནས་པ་དང་། །བསྟན་འཛིན་ཞབས་བརྟན་འཇིག་རྟེན་བདེ་
༧
766

གསུང་ལས་འདོད་གསོལ་དང་སྨོན་ཚིག་འགའ་ཞིག
ཞིང་སྐྱིད། །ཐེག་མཆོག་ལམ་གྱིས་བདག་སོགས་འགྲོ་བའི་རྒྱུད། །ལེགས་
སྨིན་སྐུ་བཞིའི་གོ་འཕང་མྱུར་ཐོབ་ཤོག ། ན་མོ་གུ་རུ་ཤྲཱི་ཀཱ་ལ་ཙཀྲ་བྷྱཿམཆོག་
ཏུ་མི་འགྱུར་བདེ་བའི་རོལ་གར་གྱིས། །སྟོང་ཉིད་དགའ་མར་མཉམ་སྦྱོར་
དུས་འཁོར་ལོ། །བློ་བཟང་རྒྱལ་བ་གཉིས་པ་ཡབ་སྲས་ཀྱིས། །སྨོན་དོན་ཡིད་
བཞིན་འགྲུབ་པར་བྱིན་གྱིས་རློབས། །འཇིགས་མེད་སྐུ་བཞིའི་གོ་འཕང་མཆོག་
བརྙེས་ནས། །གསང་གསུམ་འཕྲིན་ལས་རྒྱ་མཚོས་ལས་ཅན་རྣམས། །སྒྲོལ་
མཛད་ཡང་དག་དགེ་བའི་བཤེས་གཉེན་གྱིས། །རྗེས་བཟུང་དམ་པའི་སྐུ་ཚེ་
རབ་བརྟན་ཅིང་། །དཀྱིལ་འཁོར་འཁོར་ལོར་སྒྲུབ་ཅིང་མཆོད་པ་སོགས། །ཇི་
སྙེད་བསགས་པའི་དགེ་བ་མ་ལུས་པ། །ཡབ་རྗེ་བླ་མའི་ཐུགས་བསྐྱེད་སྨོན་
ལམ་དང༌། །གཅིག་ཏུ་འདྲེས་པའི་དགེ་ཚོགས་རྒྱ་མཚོ་ཡིས། །འདི་སྣང་འགག་
ཚེ་དཔལ་ལྡན་ཤམྦྷ་ལར། །རིགས་ལྡན་བླ་མའི་སྲས་སུ་ལེགས་སྐྱེས་ནས། །
གསུང་གི་བདུད་རྩིས་མངོན་པར་བསྐྱངས་པ་ལས། །རང་གཞན་དོན་གཉིས་
ལྷུན་གྱིས་གྲུབ་པར་ཤོག །མི་རྟག་འཆི་བ་དྲན་པས་རྒྱུད་བསྐུལ་ཏེ། །ལས་
འབྲས་བླང་དོར་འཁོར་བའི་ཉེས་དམིགས་སོགས། །ཡང་ཡང་གོམས་པས་སྲིད་
ལས་ངེས་འབྱུང་ཞིང་། །གཅིག་ཏུ་འགྲོ་ལ་མཉེས་གཤིན་བྱམས་སྙིང་རྗེས།
རབ་དྲངས་མི་ལྡོག་བྱང་ཆུབ་སེམས་མཆོག་བསྐྱེད། །རྒྱལ་སྲས་སྤྱོད་པ་རྒྱ་
མཚོར་སློབ་པ་ཡི། །ཐུན་མོང་ལམ་གྱི་གཞི་རྩ་བརྟན་པར་ཤོག །མཚན་ཉིད་
ཀུན་ལྡན་རྡོ་རྗེ་སློབ་དཔོན་ལས། །རྣམ་དག་དབང་གིས་ས་བོན་ལེགས་ཐེབས་
ནས། །དམ་ཚིག་སྡོམ་པ་ཚུལ་བཞིན་བསྲུང་བ་ཡི། །དངོས་གྲུབ་གཉིས་ཀྱི་རྩ་
767

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཁ་ཚུགས་པར་ཤོག །ཕྱི་ནང་སྦྱངས་གཞི་སྦྱོང་བའི་བསྐྱེད་རིམ་དང་། །རྫོགས་
རིམ་ཡན་ལག་དྲུག་གི་རྣལ་འབྱོར་གྱིས། །སྟོང་གཟུགས་དུས་ཀྱི་འཁོར་ལོའི་
གོ་འཕང་མཆོག །རིང་མིན་བདེ་བླག་ཉིད་དུ་ཐོབ་གྱུར་ཅིག །རྨད་བྱུང་རྒྱུད་ཀྱི་
རྒྱལ་བོའི་ཟབ་ཁྱད་དང༌། །རྡོ་རྗེ་རིགས་ལྡན་རྣམས་ཀྱི་མཐུ་སྟོབས་ད། །བདག་
གི་ལྷག་བསམ་དག་པའི་སྒོམ་སྒྲུབ་ཀྱིས། །སྨོན་པའི་དོན་རྣམས་ཡིད་བཞིན་
འགྲུབ་པར་ཤོག ། ཅེས་པ་འདི་ནི་རང་བྱུང་བཅུ་དྲུག་པའི་ས་རྟ་ལ་སླར་ཡང་ཆོས་དཔལ་ཞིང་དུ་དུས་
འཁོར་དབང་བསྐུར་བྱས་སྐབས་ཆོག་རོགས་པ་རྣམས་ཀྱིས་འདི་ལྟ་བུ་ཞིག་གྱིས་ཞེས་དངུལ་གྱི་མེ་ཏོག་
ཀྭ
ལྷ་རྫ་ས་བཅས་བསྐུལ་ངོར། ༧ སྙོམ་ལས་པ་འཇིགས་མེད་འཕྲིན་ལས་རྒྱ་མཚོས་ནག་པའི་ཉ་ལ་བྲིས་པ་
དགེ ། ཨོཾ་སྭ་སྟི། རྨད་བྱུང་སྙིང་སྟོབས་ཆེན་པོའི་ཐུགས་བསྐྱེད་ཀྱིས། །མི་མཇེད་
ཞིང་གི་དཔལ་དུ་ལེགས་བྱོན་པ། །རྣམ་འདྲེན་རྒྱལ་བའི་དབང་བོ་ཤཱཀྱའི་ཏོག །
གང་དེའི་ཆོས་ཚུལ་རབ་འབྱམས་དཔག་ཡས་ལས། །གངས་ཅན་སྐད་ཏུ་
ལེགས་བསྒྱུར་བཀའ་འགྱུར་ཞེས། །ཡོངས་སུ་གྲགས་པའི་གསུང་རབ་མཐའ་
དག་ཀུན། །སྣ་དགུའི་རིན་ཆེན་ཁམས་ལས་བཞེངས་པ་ཡི། །རྣམ་དཀར་དགེ་
བའི་ཕུང་བོ་ཅི་མཆིས་པ། །ལུས་ཅན་ཕན་བདེའི་ཉེར་འཚོ་རྒྱལ་བའི་བསྟན། །
དེ་འཛིན་དམ་པའི་བཤེས་རྣམས་ཞབས་བརྟན་ཏེ། །རྣམ་དཀར་མཛད་འཕྲིན་
དབྱར་མཚོ་ལྟར་འཕེལ་ཤོག །ཚུལ་འདིར་འབྲེལ་བ་ཐོབ་པའི་སྦྱིན་བདག་
རྣམས། །གནས་སྐབས་ནད་མེད་ཚེ་བསོད་ཆོས་འབྱོར་རྒྱས། །མཐར་ཐུག་
རྣམ་མཁྱེན་རྒྱལ་བའི་གོ་འཕང་མཆོག །རིང་མིན་བདེ་ལེགས་ཉིད་དུ་ཐོབ་གྱུར་
ཅིག །ཡངས་པའི་འཇིག་རྟེན་ཀུན་ཏུ་བཀྲ་ཤིས་ཤིང༌། །མི་མཐུན་རྒུད་པའི་
768

གསུང་ལས་འདོད་གསོལ་དང་སྨོན་ཚིག་འགའ་ཞིག
མཚན་མ་ཀུན་ཞི་སྟེ། །བདེ་ལེགས་ཡར་ཟླའི་འཕེལ་བ་དང་འགྲོགས་པའི།
ཕུན་སུམ་ཚོགས་པའི་དཔལ་ལ་རོལ་བར་ཤོག ། ཅེས་དུ་རྦད་ཕྱོགས་ནས་རིན་ཆེན་སྣ་
དགུའི་རྒྱལ་བའི་བཀའ་འགྱུར་རིན་པོ་ཆེ་བཞེངས་པའི་དགེ་བ་རྫོགས་བྱང་དུ་བསྔོ་བའི་སྨོན་ཚིག་འདི་ལྟ་
བུ་ཞིག་དགོས་ཞེས་དགེ་སློང་ཚུལ་ཁྲིམས་རྒྱ་མཚོས་བསྐུལ་ངོར། གྱི་ན་བ ༧ འཇིགས་མེད་འཕྲིན་ལས་རྒྱ་
མཚོས་ལྷ་བབས་དུས་ཆེན་གྱི་ཉིན་བྲིས་པའོ། ། ཆོས་སྲིད་དཔལ་གྱིས་ལེགས་མཚན་བསོད་ནམས་ཞིང་། །
བཀྲ་ཤིས་ཆོས་ཀྱི་འཁོར་ལོའི་གླིང་ཆེན་པོར། ། མི་བཟད་དཔར་གྱི་མཆོད་སྦྱིན་འདི་སྤྲོས་དགེས། ། དགེ་
ལེགས་སྣང་བས་ས་གསུམ་ཀུན་ཁྱབ་ཤོག ། སརྦ་མངྒ་ལཾ། །
769



ཨ་ར་པ་ཙ་ནའི་སྒྲུབ་གནས་ཀྱི་བསྟོད་པ།